Egpaar ernstig gewond na aanval op kleinhoewe – praag.co.za
Polisiewoordvoerder in Noordwes, Pelonomi Makau, sê die 65-jarige Niels Erichsen en sy 66-jarige vrou Leatitia is in hul bakkie by 'n hek op die grondpad na hul kleinhoewe deur 'n onbekende aantal rowers oorval. 'n Vuurwapen is op hulle gerig, waarna die rowers die egpaar gedwing het om na hul huis te ry.
Makau sê Erichsen het in die huis twee skietwonde opgedoen. Die rowers het die huis omgekrap op soek na waardevolle artikels om te steel. Hulle het aangedring op geld. Die mans het hulself ook gehelp met kos en iets te drinke.
Sy sê bankkaarte en selfone is gebuit. Die rowers het ook die egpaar se silwer Nissan Nevara se sluitels geëis, waarna hulle op die vlug geslaan het. Geen geld is gevat nie. Die egpaar se verlate bakkie is later op die R24 naby Hekpoort gevind.
Nog niemand is in hegtenis geneem nie. Die polisie ondersoek 'n aanklag van poging tot moord en huisroof. Erichsen se toestand is onbekend.
Skrywer praagGepubliseer op 10 Februarie 2017 Kategorieë Afrikaanse nuus, NuusSleutelwoord aanval, misdaad, volksmoord